Sion a Siân

Rhaglen gwis sy'n gofyn i bartneriaid ateb cwestiynau am eu gilydd er mwyn ennill.

 Darlledwyd yn gyntaf at TWW yn 1964 a mae sawl fersiwn o'r rhaglen wedi cael ei ddarlledu ers hynny.

## **Fformat**

Mae cwpl mewn perthynas o Gymru yn cymryd rhan ymhob pennod, yn draddodiadol gwr a gwraig.

Ar wahân gofynnir tri chwestiwn amlddewis iddynt yn ymwneud a'u partner.

Yn y cyfamser mae hanner aral y cwpwl yn eistedd mewn bwth gwrth-sain yn gwrando ar gerddoriaeth "neis" trwy glustffonau sy'n atal iddynt glwyed yr atebion.

Yna caiff y cwestiwn ei ofyn unwaith eto, y tro yma i'r partner arall. Os ateb yr cyferbynnu a'r un blaenorol caiff y cwpwl bwynt.

Caiff y broses ei ailadrodd gyda aelod arall y cwpwl.

Mae chwe ateb cywir yn enill y jacpot.

## **Hanes**

### **Fersiwn gwreiddiol**

Dyfeiswyd y fformat gan Roy Ward Dickson o Ganada a prynwyd hawliau Cymraeg y sioe gan TWW. Roedd y sianel yn gallu profi nifer o sioeau yn Gymraeg ac os oedd yn llwyddiannus byddai'n bosib gwerthu fersiwn Saesneg.

 Darlledwyd fersiwn Saesneg ar TWW yn 1965 o dan yr enw **'Mr & Mrs'** ac yn y pendraw fe'i ddarlledwyd ar draws rhwydwaith ITV o'r 1960au i'r 1980au.

Cyflwynydd cyntaf y rhaglen Gymraeg oedd Dewi Richards, cigydd o Ystalyfera, a'i gynorthwyydd oedd Meriel Davies, gwraig y neidiwr hir Olympaidd Lynn Davies. Am fod Meriel yn athrawes nid oedd yn bosib iddi gyflwyno'r ail gyfres, felly rhoddwyd y cyfle i ysgrifenyddes ifanc, Jenny Ogwen, a oedd yn gweithio yn Llundain ar y pryd.

### **Fersiwn HTV**

Collodd TWW y drwydded yn 1969 ond parhaodd y sioe ar HTV Cymru gyda Ifor Bowen Griffith yn cyflwyno, er nid oedd y fformat yn addas iddo. Wedi hynny daeth y ffermwr ifanc a chanwr Dai Jones i gyflwyno. Cafodd Dai sawl cynorthwyydd yn cynnwys Sarah Tudor, Mari Emlyn, Rosalind Lloyd a Mair Rowlands ond daeth Jenny Ogwen yn ôl drachefn. Cofir Dai a Jenny fel cyflwynwyr 'oes aur' y sioe rhwng 1971 a 1987.

Gyda dyfodiad sianel Gymraeg S4C yn 1982 cychwynodd y rhaglen gael ei ddarlledu yno o 1983 ymalen.

### **Fersiwn 1996**

Yn 1996 atgyfodwyd y sioe gyda Ieuan Rhys a Gillian Elisa yn cyflwyno a darlledwyd 6 cyfres ar S4C hyd at 2003.

### **Fersiwn 2012**

Dychwelodd y rhaglen unwaith eto yn 2012 gyda'r cyflwynwyr Stifyn Parri a Heledd Cynwal. Y tro yma cafodd y rhaglen ei gynhyrchu mewn cydweithrediad a gwmni Mr Producer.

Ymddangosodd cwpwl hoyw ar y gyfres am y tro cyntaf yn Ebrill 2012.

Yn 2014 cafyd rhaglen arbennig i ddathlu hanner canmlwyddiant y gyfres yng nghwmni Dai Jones a Jenny Ogwen.

## **Cynhyrchiad**

Cynhyrchwyd cyfres HTV Cymru yn ganolfan deledu HTV yn Nghaerdydd. Ieuan Davies oedd y cynhyrchydd.

## **Nwyddau**

Yn 1976 rhyddhawyd record gan Dai Jones a Jenny Ogwen yn seiliedig ar y gyfres, Caneuon Sion a Siân ar label Wren Records. Roedd y record yn cynnwys nifer o ganeuon serch Cymraeg.

## **Cyfeiriadau**

1. ↑ https://www.bbc.co.uk/programmes/p03q856z
2. ↑ http://www.ukgameshows.com/ukgs/Sion\_a\_Sian
3. ↑ https://www.bbc.co.uk/cymrufyw/36024170
4. ↑ https://www.dailypost.co.uk/news/tv/sion-sin-returns-s4c-11160578
5. ↑ https://golwg.360.cymru/newyddion/cymru/69343-cwpwl-hoyw-ar-sion-a-sian
6. ↑ https://www.bbc.co.uk/programmes/p02fr3v3
7. ↑ https://www.discogs.com/Dai-Jones-2-A-Jenny-Ogwen-Caneuon-Sion-A-Sian-/release/12147723